gl gl gl gl gl gl en gl gl gl gl gl gl gl en gl gl gl en gl gl gl gl gl en gl es eu gl es es es es pt gl es gl gl gl gl gl gl gl gl gl en en
Escolle una edición Nº 10 Nº 11 Nº 12 Nº 13 Nº 14 Nº 22 Nº 23 Nº 24 Nº 25 Nº 4 Nº 7 Nº 8 Nº 9 Números anteriores ó 22
"Un Entroido sen os seus típicos doces non seria un autentico Entroido". Isto dedúcese da grande demanda e éxito que teñen estes exquisitos doces propios da nosa cultura durante esta época festiva, ou tamén, por que non, en calquera outro momento que nos praza. Cada comarca outórgalles unha denominación propia ou varíanlle os ingredientes pero sen dubida son estes os que aportan a nota de sabor a Don Carnal.
Os doces do Entroido son un elemento totalmente indispensable nestas festas especiais do ano. En Galicia esta celebración vívese de xeito totalmente característica, así temos a figura dos peliqueiros (Laza), as pantallas (Xinzo), os cigarróns (Verín), os enterros de sardiñas, mecos... no mércores de cinza. Cada zona a súa maneira, pero todos comen de sobremesa: orellas, chulas, flores, bicas de carnaval, rosquillas, filloas...
As orellas: Aquí podedes atopar dúas receitas diferentes de orellas. Unhas quedan máis finas e delgadas, e na outra mais gordiñas. A estas últimas nalgunhas zonas poden coñecerse co nome de chulas .
As chulas: Como xa diciamos segundo o pobo no que nos atopemos as chulas chamaralle orellas ou ás orellas chulas. De todos os xeitos compre aclarar que non son a mesma receita. Polo xeral na maioría do pobos as chula son unha masa moi similar a das orellas pero máis gordiña. Tamén hai quen as fai liquidas e quen as fai en masa. Esta sobremesa depende do criterio do seu autor.
As filloas: Son unha parte indispensable no entroido galego, contan cunha antiquísima e indefinida orixe. Pódense facer con ovos, fariña azucre, leite… ou mesmo hai que as fai con sangue.
Bica de carnaval:, Este doce e moi típico de Ourense, mesmo en Cabeza de Manzaneda adícaselle unha festa. É unha deliciosa receita.
As Flores: As flores son quizais unha das sobremesas típicas desta época que nos resulta menos coñecida, pero non por iso menos importante. Malia que son mais típicas da cociña estremeña tamén se preparan en certos puntos da xeografía galega.
As Rosquillas: tamén son un doce típico do Nadal, a súa receita ademais de deliciosa é sinxela de elaborar. Este doce tan popular non podía deixar de ter unha festa propia que se celebra en Silleda no mes de marzo na parroquia de Abades.
As típicas filloas galegas que se preparan para a sobremesa do carnaval, teñen diferentes nomes segundo a zona. A forma máis tradicional de preparalas é á pedra.
Nalgúns sitios as filloas fanse con sangue da matanza. E chámanse filloas de sangue.
Os postres do carnaval sobrepasan fronteiras, pois por exemplo as flores tanto se fan no noso país coma en Estremadura onde son moi típicas.
… a festa do entroido ten as súas orixes na cultura pagá e que logo a cristianismo arranxou para si.
… as nosas actuais filloas proveñen de antigas culturas e elabóranse en Exipto, África, Grecia, Rusia…
…existen múltiples formas de cociñar con filloas
...as rosquillas teñen unha festa popular que se celebra dende 1987 en Silleda
...as filloas típicas galegas elabóranse sobre unha pedra chamada Parrumeira
-As orixes e ritos do entroido
-Festas tradicionalis da filloa en Sada, Boqueixon, e Carnaval de Ares
QUEN SON OS AUTORES DESTE TRABALLO
José Telmo Marticano González
Alumnos de 3º Pedagoxía
Coordenados por Jesús Rodríguez Rodríguez Asig: Didáctica aplicada á Educación Secundaria. Facultade de Ciencias da Educación da USC
-Tentade vos mesmos realizar algunhas das receitas que se ofrecen.
-En relación a actividade anterior podedes dividirvos en cociñeiros e catadores. E facede un concurso para saber quen é o mellor cociñeiro, e entre todos poñédevos tamén de acordo para determinar quen é o mellor catador.
-En función das receitas aportadas intentade introducirlle novos ingredientes, buscando novos sabores.
-Facede unha redacción que responda a pregunta de por que credes que estes doces triunfan sobre todo no Entroido. -Recollede imaxes de peliqueiros, pantallas e cigarróns e buscade semellanzas e diferencias.
- Buscade fotos destes doces en libros, revistas, receitarios, internet ou mesmo sacádeas vos e facede un álbum de repostería propio.
-Tentade recoller entre amigos, veciños, familiares… todas as receitas de doces de carnaval que atopedes e facede un receitario propio.
-En relación a actividade anterior, sinalade todas as variantes da receita que atopedes, así como os diferentes nomes que se lle dan a cada doce. -Intentade elaborar un mapa da vosa zona sinalando nel cales con os doces que máis se elaboran así como o seu nome.Pechar